มีอาการต่อมน้ำเหลืองบริเวณ ใต้กกหู และด้านหลังหูทางด้านขวาเกิดอาการบวม กดเจ็บ มีอาการปวดมากเป็นครั้งคราวเป็นมาได้ 2 วัน ไปร้านขายยา เภสัชจ่ายยาฆ่าเชื้อ กิน 2 เม็ดหลังอาหารเช้าเย็น วันที่วันที่สองรู้สึกว่ายุบลงเมื่อเทียบกับข้างซ้ายผิวหนังมีตุ่มใสเล็กๆ ขึ้นตามข้อมือ ข้อเท้า 3-4 จุดไม่มีไข้ไม่ทราบว่าเป็นอาการของอะไรได้บ้างครับ
สวัสดีค่ะ อาการต่อมน้ำเหลืองโตที่หลังใบหูนั้น อาจเกิดจาก-ต่อมน้ำเหลืองโตตามหลังการอักเสบหรือติดเชื้อบริเวณหู คอ จมูก ซึ่งมักหายได้เองหลังการติดเชื้อหายดีแล้ว-สาเหตุอันตรายอื่นๆเช่นมะเร็งต่อมน้ำเหลือง มะเร็งของหู คอ จมูกลักษณะก้อนที่อันตรายคือก้อนที่แข็งมาก ขนาดใหญ่ โตเร็ว กดเจ็บ หรือคลำได้หลายๆก้อนในบริเวณใกล้เคียงกัน ร่วมกับมีอาการอื่นๆเช่นกลืนติด กลืนลำบาก น้ำหนักลด รับประทานอาหารได้น้อยแนะนำสังเกตอาการ หากก้อนบวมมาก ปวดมาก โตเร็ว อาจเป็นการติดเชื้อที่รุนแรงหรือเป็นเนื้องอกที่ผิดปกติ ควรพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปคลำบริเวณที่ก้อนบ่อยๆ ไม่เอายาอะไรไปทาเอง และสังเกตอาการดังกล่าวไป ถ้าเป็นเรื่องจากกากรอักเสบหรือติดเชื้อ มักจะค่อยๆยุบไปได้ หรือแพทย์อาจลองให้ยาฆ่าเชื้อมาแล้วสังเกตอาการอีกครั้งค่ะ